**NOTĂ INFORMATIVĂ**

***la proiectul hotărîrii de Guvern privind modificarea Hotărîrii Guvernului nr. 763 din  23.09.2013 și aprobarea Concepției Sistemului Informațional Automatizat „Cadastrul de stat al apelor”***

|  |
| --- |
| **Denumirea autorului și participanții la elaborarea proiectului**  |
| Proiectul hotărîrii de Guvern privind modificarea Hotărîrii Guvernului nr. 763 din 23 septembrie 2013 și aprobarea Concepției Sistemului Informațional Automatizat „Cadastrul de stat al apelor” este elaborat în conformitate cu prevederile Legii apelor nr. 272 din 23 decembrie 2011 și Legii nr. 467-XV din 21 noiembrie 2003 cu privire la informatizare și la resursele informaționale de stat. Proiectul a fost elaborat cu suportul consultanților din cadrul proiectului „Consolidarea cadrului instituțional în sectorul alimentării cu apă și sanitație din Republica Moldova” finanțat de către Agenția Austriacă pentru Dezvoltare și Agenția Elveția pentru Dezvoltare și Cooperare.  |
| **Condițiile ce au impus elaborarea proiectului de act normativ**  |
| Proiectul hotărîrii de Guvern a fost elaborat în conformitate cu prevederile art. 14 din Legea apelor nr. 272 din 23 decembrie 2011.Concepția-cadru și Regulamentul cu privire la funcționarea Sistemului informațional al resurselor de apă din Republica Moldova, aprobată prin Hotărîrea Guvernului nr. 672 din 30 mai 2016, a fost elaborată cu unele abateri de la legislația națională privind sistemele informaționale, ceea ce a determinat imposibilitatea creării unui sistem informațional pînă în prezent.La moment, pentru fiecare țară devine deosebit de actuală necesitatea de a organiza, monitoriza și controlul asupra stării resurselor de apă, utilizarea rațională și durabilă a resurselor de apă de suprafață și subterane și protecția acestora, gestionarea eficientă a domeniului alimentării cu apă și sanitației, efectuarea controlului de stat asupra utilizării resurselor de apă, evidența și gestionarea construcțiilor hidrotehnice și a zonelor protejate, calcularea bilanțului apei. În calitate de autoritate publică centrală Ministerul Agriculturii, Dezvoltării Regionale şi Mediului (în continuare Ministerul), este responsabil de promovarea și realizarea politicii de stat în acest domeniu, prin elaborarea actelor normative, eliberarea permiselor și autorizațiilor, efectuarea controalelor privind respectarea legislației de mediu, efectuarea expertizelor ecologice.Majoritatea dificultăților apar în procesul de emitere a deciziilor cauzate de asigurarea informațională insuficientă. Deseori, evidența informației este organizată în așa mod că pot încît cuprinde doar o parte dintr-un sector anume. Deci, o parte din evidența informației este ținută pe suport de hîrtie (registre), sau în formă de tabele electronice, iar cealaltă parte este automatizată, astfel că sistemele existente funcționează în mod autonom, fără integrare reciprocă, dublînd uneori evidența acelorași obiecte informaționale. O examinare detaliată a Regulamentului Cadastrului de stat al apelor aprobat prin Hotărîrea Guvernului nr. 763 din 23 septembrie 2013 a arătat faptul că acesta nu conține tot spectrul de informație care este necesar pentru o gestionare durabilă și protecția eficientă a resurselor de apă din Republica Moldova, dar și a elementelor asociate apei precum zonele protejate și gestionarea apelor la nivel de bazin hidrografic.De asemenea, o influență eminentă asupra situației existente este separarea departamentală a evidenței obiectelor domeniului de protecția a resurselor de apă, atît în cadrul Ministerului propriu-zis, cît și în raport cu alte organe ale administrației publice centrale. Pentru evidența și pronosticarea modificărilor produse în domeniile de activitate ale Ministerului, pentru analiza economică eficientă, emiterea deciziilor administrative este necesară o informație precisă, veridică și operativă. În calitate de asemenea instrument apar sistemele informaționale automatizate ce formează resursele informaționale specializate departamentale.Concepția Sistemului Informațional Automatizat „Cadastrul de Stat al Apelor” reprezintă o viziune asupra creării și funcționării spațiului informațional al domeniilor ce țin de protecția, gestionarea și evidența resurselor de apă de suprafață și subterane, a construcțiilor hidrotehnice și a zonelor protejate, drept care include scopurile și sarcinile cheie, principiile, caracteristicile de bază, aspectele funcționalității și arhitecturii conceptuale ale sistemului. Sistemul informațional automatizat „Cadastrul de stat al apelor” are destinația să asigure și să reglementeze accesul operativ la informația privind resursele de apă și la luarea operativă a deciziilor. Sistemul asigură susținerea informațională a sistemului de management în domeniul protecției resurselor de apă, fapt ce permite sporirea calității factorilor naturali și asigurarea dreptului populației la apă. Sistemul va permite furnizarea informației relevante conducerii țării, organelor administrației publice, societății civile, organizațiilor naționale și internaționale, persoanelor juridice și fizice.Fără crearea unui atare spațiu informațional este imposibil de a asigura monitorizarea și protecția resurselor de apă, or folosirea rațională a acestei resurse naturale este una dintre condițiile de bază ale dezvoltării durabile a țării.Proiectul în cauză nu afectează activitatea de întreprinzător, or întreprinzătorii vor beneficia direct de crearea Sistemului Informațional Automatizat „Cadastrul de Stat al Apelor” prin faptul că vor avea acces în format electronic la informația actualizată privind resursele de apă (cantitatea și calitatea acestora). Avînd această informație întreprinzătorii vor putea planifica mai eficient dezvoltarea afacerilor.  |
| **Principalele prevederi ale proiectului și evidențierea elementelor noi** |
| Prin prezentul proiect de hotărîre de Guvern se propune modificarea Regulamentului Cadastrului de stat al apelor prin completarea structurii acestuia cu elemente noi cum ar fi: * managementul bazinal (conține informații referitor la tipologia apelor de suprafață; corpuri de apă de suprafață; presiuni hidromorfologice pe corpurile de apă; monitoringul corpurilor de apă, hărțile de hazard și risc de inundații),
* zonele protejate (presupune crearea Registrului zonelor protejate în conformitate cu cele 5 tipuri de zone prevăzute de Directiva Cadru privind APA 200//0/60)
* bilanțul apei (conține informații referitoare la gestionarea resurselor de apă din sectoarele de gestionare a resurselor de apă).

Aceste elemente sunt absolut necesare pentru a asigura o protecție și gestionare eficientă a resurselor de apă.Proiectul prevede și aprobarea Concepției Sistemului Informațional Automatizat „Cadastrul de stat al apelor”. Aprobarea concepției unui sistem informațional este primul pas în elaborarea acestui sistem. Concepția menționată a fost elaborată conform modificărilor și completărilor propuse în Regulamentul Cadastrului de stat al apelor. De asemenea se propune abrogarea Hotărîrii Guvernului nr. 672 din 30 mai 2016 pentru aprobarea Concepției-cadru și a Regulamentului cu privire la funcționarea Sistemului informațional al resurselor de apă din Republica Moldova.  |
| **Fundamentarea economică-financiară**  |
| Implementarea proiectului hotărîrii de Guvern se va realiza din contul mijloacelor prevăzute anual în bugetul de stat, precum și din alte surse, conform legislației în vigoare. Crearea unui sistem informațional pentru resursele de apă va asigura cu informație necesară toți actorii implicați în protecția și gestionarea resurselor de apă: instituțiile de stat (planificarea construcțiilor sistemelor de aprovizionare cu apă și sanitație și a sistemelor de irigații, etc), persoanele fizice și juridice (planificarea dezvoltării afacerilor în dependență de disponibilitatea resurselor de apă, etc.).  |
| **Modul de încorporare a actului în cadrul normativ în vigoare** |
| Aprobarea proiectului hotărîrii de Guvern va asigura implementarea prevederilor Legii apelor nr. 272 din 23 decembrie 2011, în special a art. 14. Urmare a aprobării proiectului hotărîrii de Guvern se va abroga Hotărîrea Guvernului nr. 672 din 30 mai 2016 pentru aprobarea Concepției-cadru și a Regulamentului cu privire la funcționarea Sistemului informațional al resurselor de apă din Republica Moldova. |
| **Avizarea şi consultarea publică a proiectului** |
| Structura Cadastrului de stat al apelor a fost discutată și agreată în cadrul Grupului de lucru creat în acest sens pe parcursul anilor 2017 și 2018. La ședințe au participat reprezentanții instituțiilor care vor fi implicate direct sau indirect în transmiterea și completarea Sistemului cu informațiile disponibile (Agenția ,,Apele Moldovei”, Î.S. ,,Direcția Bazinieră de Gospodărire a Apelor”, Agenția pentru Geologie și Resurse Minerale, Serviciul Hidrometeorologic de Stat, Centrul Național de Sănătate Publică, Institutul de Ecologie și Geografie, Catedra Geografie Generală, Universitatea de Stat Tiraspol, Fondul de Dezvoltare Durabilă, Î.S. „INGEOCAD”). În scopul respectării prevederilor Legii nr. 239 din 13 noiembrie 2008 privind transparenţa în procesul decizional, proiectul de hotărîre va fi plasat pe pagina web a Ministerului Agriculturii, Dezvoltării Regionale și Mediului la compartimentul Transarență decezională/Proiecte de documente, precum și pe [www.particip.gov.md](http://www.particip.gov.md). |

**Ministru Liviu VOLCONOVIC**

**Ana Sîrbu**

**022 204 538**